CELEX: 62015CA0484
Language: hr
Date: 2017-03-09 00:00:00
Title: Predmet C-484/15: Presuda Suda (drugo vijeće) od 9. ožujka 2017. (zahtjev za prethodnu odluku koji je uputio Općinski sud u Novom Zagrebu – Hrvatska) – Ibrica Zulfikarpašić protiv Slavena Gajera (Zahtjev za prethodnu odluku — Pravosudna suradnja u građanskim stvarima — Uredba (EZ) br. 805/2004 — Europski ovršni naslov za nesporne tražbine — Uvjeti za izdavanje potvrde o europskom ovršnom naslovu — Pojam „sud” — Javni bilježnik koji je donio rješenje o ovrsi na temelju „vjerodostojne isprave” — Autentična isprava)

8.5.2017   
            
            
               HR
            
            
               Službeni list Europske unije
            
            
               C 144/8
            
         Presuda Suda (drugo vijeće) od 9. ožujka 2017. (zahtjev za prethodnu odluku koji je uputio Općinski sud u Novom Zagrebu – Hrvatska) – Ibrica Zulfikarpašić protiv Slavena Gajera
   (Predmet C-484/15) (1)
   
   ((Zahtjev za prethodnu odluku - Pravosudna suradnja u građanskim stvarima - Uredba (EZ) br. 805/2004 - Europski ovršni naslov za nesporne tražbine - Uvjeti za izdavanje potvrde o europskom ovršnom naslovu - Pojam „sud” - Javni bilježnik koji je donio rješenje o ovrsi na temelju „vjerodostojne isprave” - Autentična isprava))
   (2017/C 144/10)
   Jezik postupka: hrvatski
   
      Sud koji je uputio zahtjev
   
   Općinski sud u Novom Zagrebu
   
      Stranke glavnog postupka
   
   
      Tužitelj: Ibrica Zulfikarpašić
   
      Tuženik: Slaven Gajer
   
      Izreka
   
   
               1.
            
            
               Uredbu (EZ) br. 805/2004 Europskog parlamenta i Vijeća od 21. travnja 2004. o uvođenju europskog naloga za izvršenje za nesporne tražbine treba tumačiti na način da javni bilježnici u Hrvatskoj, kada postupaju u okviru ovlasti koje su im povjerene nacionalnim pravom u ovršnim postupcima na temelju „vjerodostojne isprave”, nisu obuhvaćeni pojmom „sud” u smislu te uredbe.
            
         
               2.
            
            
               Uredbu br. 805/2004 treba tumačiti na način da se za rješenje o ovrsi koje u Hrvatskoj donosi javni bilježnik na temelju „vjerodostojne isprave”, a protiv kojeg nije bilo prigovora, ne može izdati potvrda o europskom ovršnom naslovu jer se ono ne odnosi na nespornu tražbinu u smislu članka 3. stavka 1. te uredbe.
            
         
      (1)  SL C 389, 23. 11. 2015.